Kakva je budućnost START-a?
Kako važenje sporazuma START I istječe 2009. godine, o njegovoj će sudbini vjerojatno pregovarati i novi američki i ruski predsjednik j
Sporazum START I je rezultat višegodišnjih pregovora od prije više od dvadeset godina. Potpisali su ga 1991. godine tadašnji američki predsjednik George Bush i Mihail Gorbačov, posljednji sovjetski čelnik. Sporazum o smanjenju i ograničavanju strateških vojnih arsenala stupio je na snagu 1994. godine. Bio je to prvi međunarodni sporazum koji je određivao eliminaciju američkog i sovjetskog, kasnije ruskog, nuklearnog oružja. Broj strateških nuklearnih glava dugog dometa ograničio je na šest tisuća, za svaku od strana potpisnica. Sporazum je ograničio i broj bombardera, podmornica, te kopnenih sustava s kojih su nuklearne bojeve glave mogle biti lansirane – na tisuću i 600, za svaku od kategorija. Daryl Kimball, direktor privatne znanstvene organizacije Arms Control Association, kaže da je važnost ovog sporazuma višestruka. Sjedinjene Države i Rusija su 2002. godine u Moskvi potpisale još jedan sporazum koji se odnosi na strateški raketni arsenal, koji poziva na dodatno smanjenje broja nuklearnih projektila dugog dometa. O značaju ovog dokumenta govori Michael Levi iz utjecajnog Vijeća za međunarodne odnose. Važenje sporazuma START I ističe 2009. godine – osim ako ga Washington i Moskva ne odluče produžiti. Američka državna tajnica Condoleezza Rice i njezin ruski kolega Sergej Lavrov prije mjesec dana izjavili su da dvije strane rade na bilateralnom aranžmanu koji bi zamijenio START I. To znači da važenje ovog sporazuma 2009. godine neće biti jednostavno produženo, za dodatnih pet godina – kaže Steve Andreasen, stručnjak za kontrolu naoružanja koji je prije radio u vladinom Vijeću za nacionalnu sigurnost. Dok se o tome raspravlja na relaciji Washington – Moskva, Rusija nastavlja s modernizacijom svojih raketa dalekog dometa. Daryl Kimball kaže da je najnoviji tip takve rakete Rusija testirala krajem svibnja. Michael Levi iz Vijeća za međunarodne odnose kaže da su ovakvi ruski testovi redovita praksa. Američki su analitičari uvjereni da predsjednici Bush i Putin do 2009. godine neće postići sporazum o produženju važenja START I. Daryl Kimball smatra da se pregovori, bez obzira na to, trebaju nastaviti. Kako važenje sporazuma START I istječe 2009. godine, o njegovoj će sudbini vjerojatno pregovarati i novi američki i ruski predsjednik – mandati Georgea Busha i Vladimira Putina do tada će, naime, biti okončani.